Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti,     28.09.2007   

Nr. 22/246


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.9/2007 privind reglementarea unor măsuri financiare în domeniul programării cheltuielilor publice, cu care comisia noastră a fost sesizată în fond cu adresa Biroului Permanent nr. PL.X 269 din 23 aprilie 2007.
	PREŞEDINTE,

Mihai Nicolae Tănăsescu

RAPORT

asupra  proiectului de Lege pentru aprobarea Ordonanţei Guvernului nr.9/2007 privind reglementarea unor măsuri financiare în domeniul programării cheltuielilor publice 
Cu adresa nr.PL.X 269 din 23 aprilie 2007, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr.9/2007 privind reglementarea unor măsuri financiare în domeniul programării cheltuielilor publice.
La întocmirea raportului s-au avut în vedere avizele Consiliului Legislativ, Comisiei pentru muncă şi protecţie socială şi al Comisiei pentru politică externă.  

Prezentul proiect de Lege are ca obiect de reglementare modificarea şi completarea Legii bugetului de stat pe anul 2007 nr.486/2006 prin introducerea unui număr de trei fişe aferente unor obiective de investiţii la bugetul Ministerului Afacerilor Externe, neprevăzute în bugetul acestuia, a unei fişe noi aferentă unui obiectiv de investiţii precum şi suplimentarea fişei unei categorii de investiţii la bugetul serviciului de Protecţie şi Pază.
 Proiectul de Lege face parte din categoria legilor ordinare, potrivit art. 76 din Constituţia României, republicată.

La dezbaterea proiectului de Lege a participat, in conformitate cu prevederile art.54 şi 55 din Regulamentul Camerei, republicat, domnul Grigore Ion, director general la Ministerul Economiei şi Finanţelor.

La lucrările comisiei au participat  23 deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi.

Proiectul de Lege  a fost adoptat de Senat în şedinţa din data de 12 aprilie 2007.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor.
    
 In urma dezbaterii proiectului de Lege pentru aprobarea Ordonanţei Guvernului nr.9/2007 privind reglementarea unor măsuri financiare în domeniul programării cheltuielilor publice,  în şedinţa din data de 22.05.2007, comisia propune Plenului Camerei Deputaţilor dezbaterea şi adoptarea proiectului de Lege în forma adoptată de Senat. 

	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


Expert parlamentar

Roşu Gica
